รฟท. แจ้งปรับเปลี่ยนเส้นทางเดินรถสายใต้ หลังได้รับผลกระทบจากน้ำท่วม
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย  เปิดเผยว่า หลังเกิดสถานการณ์ฝนตกหนักอย่างต่อเนื่อง ทำให้มีมวลน้ำไหลเข้าท่วมทางรถไฟสายใต้ ส่งผลกระทบต่อการเดินรถช่วงระหว่างสถานีควนเนียง - บ้านเกาะใหญ่ อำเภอควนเนียง จังหวัดสงขลา น้ำสูงท่วมสันราง 15 เซนติเมตร และเกิดเหตุดินสไลด์ระหว่างสถานีวัดควนมีด กับสถานีนาม่วง ทำให้ขบวนรถไม่สามารถผ่านได้ และจำเป็นต้องปิดเส้นทางระหว่าง สถานีควนเนียง - บ้านเกาะใหญ่ การรถไฟฯ ขอแจ้งปรับเปลี่ยนการเดินรถเส้นทางสายใต้ ที่มีต้นทางปลายทางที่สถานีหาดใหญ่ ยะลา และสุไหงโก-ลก ระหว่างวันที่ 18-19 ธันวาคม 2565 โดยวันที่ 18 ธันวาคม  2565 เที่ยวไป ที่ออกจากสถานีกรุงเทพไปเมื่อช่วงบ่าย ทำขบวนกลับเข้าสถานีกรุงเทพ1. ขบวนรถด่วนพิเศษที่ 31 (กรุงเทพ – หาดใหญ่)2. ขบวนรถด่วนพิเศษที่ 37/45 (กรุงเทพ - สุไหงโก-ลก)3. ขบวนรถเร็วที่ 169 (กรุงเทพ - ยะลา)ยกเว้น ขบวนรถเร็วที่ 171 (กรุงเทพ – สุไหงโก-ลก) เดินขบวนรถถึงสถานีพัทลุงเที่ยวกลับ งดเดินขบวนรถ 5 ขบวน1. ขบวนรถด่วนพิเศษที่ 32 (หาดใหญ่ - กรุงเทพ)2. ขบวนรถด่วนพิเศษที่ 38/46 (สุไหงโก-ลก - กรุงเทพ)3. ขบวนรถเร็วที่ 170 (ยะลา - กรุงเทพ)4. ขบวนรถเร็วที่ 172 (สุไหงโก-ลก - กรุงเทพ)5. ขบวนรถสินค้าที่ 986 (สุไหงโก-ลก – กรุงเทพ)ส่วนขบวนรถท้องถิ่น ในเส้นทางดังกล่าว งดเดินในเส้นทาง ขบวนรถท้องถิ่นที่ 454 (สุไหงโก-ลก - หาดใหญ่) เดินเฉพาะ สุไหลโก-ลก - ยะลาขบวนรถท้องถิ่นที่ 464 (สุไหงโก-ลก – พัทลุง) งดเดินขบวนรถท้องถิ่นที่ 455 (นครศรีธรรมรา - ยะลา) เดินเฉพาะ นครศรีธรรมราช – พัทลุงขบวนรถท้องถิ่นที่ 447 (สุราษฎร์ธานี - สุไหงโก-ลก) เดินเฉพาะ สุราษฏร์ธานี - หารเทาขบวนรถท้องถิ่นที่ 448 (สุไหงโก-ลก - สุราษฎร์ธานี) เดินเฉพาะ สุไหงโก-ลก - หาดใหญ่ และหารเทา - สุราษฎร์ธานีขบวนรถท้องถิ่นที่ 452 (สุไหงโก-ลก - นครศรีธรรมราช) เดินเฉพาะ สุไหงโก-ลก - จะนะขบวนรถท้องถิ่นที่ 445 (ชุมพร – หาดใหญ่) เดินเฉพาะ ชุมพร - พัทลุงสำหรับวันที่ 19 ธันวาคม 2565 การรถไฟฯ ขอประเมินสถานการณ์และจะประกาศให้ทราบอีกครั้ง ทั้งนี้ ผู้โดยสารสามารถคืนค่าตั๋วโดยสารได้เต็มราคาที่สถานีรถไฟทุกแห่ง และขณะเดียวกันการรถไฟฯ ยังคงติดตามสถานการณ์น้ำท่วมอย่างใกล้ชิด เพื่อประเมินและสั่งการแก้ไขสถานการณ์อย่างเหมาะสม นอกจากนี้ ยังได้จัดเตรียมกำลังเจ้าหน้าที่และมาตรการด้านความปลอดภัย เพื่ออำนวยความสะดวกและดูแลความปลอดภัยในการเดินทางแก่ผู้โดยสาร ส่วนประชาชนที่จะเดินทางโดยรถไฟ ขอให้ตรวจสอบรายละเอียดก่อนเดินทางอีกครั้ง สามารถสอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690  ตลอด 24 ชั่วโมง